钦定古今图书集成/明伦汇编/闺媛典/第369卷 > 陆谅妻朱氏
## 钦定古今图书集成/明伦汇编/闺媛典/第369卷 > 陆谅妻朱氏

按《隰州志》：“朱氏，陆谅妻，尝虔奉真武，谅死，奉益虔。一
日，净扫殿基，获一金砖，黄光满殿，市人群集欲分之，
倏而虹霓电闪，龟蛇盘绕，众骇异，首之。州守蒋廷坚不信，令凿之，龟蛇集厅下，骇甚，焚香祝帝，函封送至
武当。成祖以金铸圣像，数次不就入，其砖遂成。敕赐
朱氏度牒，岁给米布。九十三岁无病，沐浴更衣，口呼
‘《真武》’”而逝。